מון נייט (מיני-סדרה)

מון נייט (באנגלית: Moon Knight, "אביר הירח") היא מיני-סדרה אמריקאית, שנוצרה על ידי המפיק והתסריטאי ג'רמי סלייטר עבור שירות הזרמת המדיה של אולפני וולט דיסני, "דיסני+", המבוססת על דמותו של גיבור-העל מון נייט, ומופקת על ידי אולפני מארוול.

המיני-סדרה עלתה לשידור ב-30 במרץ 2022 והיא מהווה חלק מהשלב הרביעי ב"".

תקציר העלילה
מארק ספקטור, שכיר חרב הסובל מהפרעת זהות דיסוציאטיבית, נמשך לתעלומה קטלנית המערבת אלים מצריים עם זהויותיו המרובות.

צוות השחקנים והדמויות
 אוסקר אייזק – מארק ספקטור / מון נייט וסטיבן גרנט / מר נייט, נחת יהודי-אמריקאי ששירת בעברו בחיל הנחתים של ארצות הברית, הסובל מהפרעת זהות דיסוציאטיבית והופך לכלי קיבול עבור האל הירח המצרי ח'ונסו. כל אחת מאישיותיו של ספקטור היא דמות מובחנת ובעלת זהות בפני עצמה. המפיק בפועל ונשיא אולפני מארוול, קווין פייגי, תיאר את דמותו של ספקטור כ"גיבור שקופץ מבניינים ונקלע לקרבות".
 מיי קלמאווי – ליילה אל-פאולי, ארכאולוגית ואשתו של ספקטור.
 כארים אל חאקים ופ. מארי אברהם – ח'ונסו, אל הירח המצרי, שנודה ממקומו בין האלים, ובעקבות כך נעזר בספקטור על מנת לקבל אחיזה בממד הגשמי. אל חאקים מגלם את דמותו הפיזית של ח'ונסו בעוד שאברהם מדבב אותו.
 אית'ן הוק – ארתור הארוו, מנהיג כת המשדל את מארק לאמץ את החשכה הפנימית שלו. הוק הצהיר כי עבור פיתוח דמותו של הארוו, הוא לקח השראה מדמותו של דייוויד כורש, ראש כת הדיווידים.
 גספר אוליאל – אנטון מוגרט / איש החצות
 חאליד עבדאללה - סלים/אוזיריס.

 סקירה 

פרקים

 <font color="#00000"> מספר פרק <font color="#00000"> שם הפרק באנגלית <font color="#00000"> שם הפרק בעברית <font color="#00000"> בימוי <font color="#00000"> כתיבה <font color="#00000"> תאריך שידור מקורי 1 The Goldfish Problem  בעיית דג הזהב  מוחמד דיאב  ג'רמי סלייטר  30 במרץ 2022סטיבן גרנט הוא עובר מוזיאון שסובל לעיתים מהתעלפויות ומסהרוריות, לילה אחד לאחר שהוא הולך לישון, הוא מתעורר במדינה אחרת, ושומע קול מסתורי בראשו שמדבר איתו ומורה לו מה לעשות, הוא נרדף על ידי אלמונים ונתקל בפגישת כת בראשותו של ארתור הארוו, הדורש חרפושית שהייתה ברשותו שלא בידיעתו. הוא מנסה לתת לו את החרפושית, אך הקול שבראשו גוער בו לא לעשות את זה. ולאחר שהוא מנסה בכל זאת - הוא לא מצליח עקב התנגדות של גופו. הוא בורח וכמעט נהרג, אבל ניצל על ידי הקול המסתורי. גרנט מתעורר בביתו ובטוח שזה היה חלום, הוא מבחין בכמה מוזריות, הוא מבין שעברו יומיים מאז שהוא הלך לישון ושהוא פספס דייט חשוב. גרנט מוצא טלפון וכרטיס מפתח מוסתרים בדירתו, הוא מקבל שיחה מהמספר השכיח ביותר ביומן השיחות של הטלפון, ואישה בשם ליילה עונה, היא קוראת לו מארק וגוערת בו שהוא לא ענה לשיחות ממנה כמה חודשים. למחרת בעבודה, גרנט מתעמת במוזיאון עם הארו, ראש הכת, שמגלה שהוא משרת של האלה אמות, מאוחר יותר, בלילה, הארו מזמן מפלצת בדמות תן הקשורה לאנוביס שתוקפת את גרנט במוזיאון, בדיוק כשגרנט נמצא בפינה בשירותים, השתקפותו של גרנט במראה אומרת לגרנט לתת לו להשתלט כדי שהם ינצלו. גרנט מסכים והופך ללוחם רעול פנים אשר הורג את המפלצת. 2 Summon the Suit  לזמן את החליפה  ג'סטין בנסון ואהרון מורהד  מייקל קסטלין  6 באפריל 2022 סטיבן מפוטר בעקבות הנזק שהוא גרם לשירותים במוזיאון, בעקבות כך שהמפלצת בדמות תן לא מופיעה בהקלטות של מצלמות האבטחה של המוזיאון. הוא משתמש בכרטיס-מפתח כדי לגשת לתא אחסון, שבו הוא מוצא חרפושית, הוא מדבר עם ההשתקפות שלו מהמראה, זהות נוספת שבתוך הגוף של גרנט, שמציג את עצמו בתור שכיר חרב בשם מארק ספקטור, האווטאר הנוכחי של אל הירח המצרי ח'ונסו. גרנט מתעמת עם לילה, אשתו של מארק שלא מודעת לקיימו של סטיבן. הוא נעצר על ידי שוטרים, אבל מסתבר שהם עובדים עבור הארו, שמגלה לו שהוא היה האווטאר הקודם של ח'ונסו עד שהוא בחר לעבוד את אמות במקום. הוא מסביר שהוא רוצה להשתמש בחרפושית כדי למצוא את קברה של אמות ולהחיות אותה, כדי שהיא תוכל לטהר את האנושות מרוע על ידי מחיקת כל מי שביצע או יבצע מעשים רעים, ליילה מצילה את סטיבן, אבל הארו מזמן יצור תן אחר. סטיבן מצליח לזמן את החליפה כדי להילחם בתן, אבל הוא לא מצליח ומשתכנע לאפשר למארק להשתלט, מארק הורג את התן אבל מאבד את החרפושית להארו. ח'ונסו מאיים להשתמש בליילה כדמותו הבאה אם מארק לא יצליח לעצור את הארו, ושולח אותו למצרים. 3 The Friendly Type  הטיפוס הידידותי  מוחמד דיאב  בו דה מאיו, פיטר קמרון וסבּיר פירזאדה  13 באפריל 2022הארו וחסידיו מגלים בעזרת החרפושית את מיקום הקבר של אמות במדבר. סטיבן ומארק נמצאים בקהיר וחווים אובדן הכרה זמני בזמן המעקב אחרי הארו, אחרי שח'ונסו לא מצליח למצוא את הארו הוא קורא למועצה של האלים המצריים והאווטארים האנושיים שלהם כדי להזהיר אותם מהתוכנית של הארו, אבל הארו מאשים אותו בפגיעה באווטאר שלו ומכחיש את ההאשמות שלו, ומצליח לשכנע את האלים. האווטאר של חתחור, יצ'יל, אומרת למארק למצוא את הסרקופג של מדג'יי שדרכו הם יוכלו לדעת את המיקום של הקבר של אמות. ליילה מוצאת את מארק ולוקחת אותו לפגוש את אנטון מוגרט, מכר שלה שמחזיק את הסרקופג. מארק מעביר את השליטה לסטיבן כדי שהוא ינסה לפענח את הנתונים על מיקום הקבר, אבל במהלך המשא ומתן שלהם על הסרקופג מגיע הארו ומשמיד אותו, וגורם להם להילחם באנטון ובאנשיו, וסטיבן מעביר שליטה למארק, הם בורחים למדבר, וסטיבן מצליח לסדר כמה חלקים שהוא לקח מהקבר למעין מפת כוכבים שמסמנת את מיקום הקבר, הבעיה שהמפה נכונה ללפני אלפיים שנה, ומאז הכוכבים זזו, ח'ונסו משתמש בכוח שלו כדי לסדר את הכוכבים שבשמיים בחזרה למקום שלהם באותו הזמן, מה שעוזר לסטיבן וליילה ולמצוא את המיקום של הקבר. שאר האלים כולאים את ח'ונסו בתוך אושבטי כעונש על כך, מה שמשאיר את מארק ללא הכוח של ח'ונסו. 4 The Tomb  הקבר  ג'סטין בנסון ואהרון מורהד  אלכס מיינהאן, פיטר קמרון וסאבּיר פירזאדה  20 באפריל 2022סטיבן וליילה מוצאים את הקבר של אמות, שהוא מבוך בצורת העין של רע, הם מגלים שכמה מאנשיו של הארו נהרגו על ידי כהנים מצריים מתים-חיים, שגם תוקפים את סטיבן וליילה, ליילה מצליחה להילחם בכהנים הללו, ונפגשת עם הארו, שטוען בפניה שמארק היה אחד משכירי החרב שהרגו את אביה הארכולוג, עבדאללה אל-פאולי, סטיבן מוצא את הקבר ומגלה שהאווטאר האחרון של אמות היה אלכסנדר הגדול, הוא מוצא את האושבטי של אמות מתוך גופו של אלכסנדר, וליילה בכעס מתעמתת עם מארק, שמתוודה ששותפו הרג את אביה, ושזה היה לפני שהוא הפך לאווטאר של ח'ונסו. הארו מגיע עם חמושים ודורש מהם להיכנע ולהביא את האושטבי, במהלך ניסיון של מארק לגנוב רובה מאחד מאנשיו - הארו יורה בו. הוא נופל ומתעורר בבית חולים פסכיאטרי מעורפל ומוקף באנשים מחייו, הארו מופיע כרופא שלו, מארק בורח ומוצא את סטיבן בגוף נפרד לכוד בסרקופג, הם גם רואים סרקופג שני עם מישהו אחר לכוד בתוכו, ולפני שהם מגלים מי זה - בדלת מופיעה דמות אישה בעלת ראש היפופוטם. 5 Asylum  מקלט  מוחמד דיאב  רבקה קירש ומתיו אורטון  27 באפריל 2022מארק מתחיל לנוע בין שתי מציאויות - באחת הוא בטיפול אצל הרופא שלו "ד"ר הארו", בשנייה הוא עם סטיבן ואישה בעלת ראש היפופוטם, שאותה סטיבן מזהה כאלה המצריה תא-ורת, היא מסבירה לסטיבן ולמארק שהם מתים וש"הבית חולים" הוא למעשה אונייה בתוך הדואת, העולם הבא המצרי. היא מתחילה לשקול את הלבבות של מארק וסטיבן במאזניים כדי להכריע האם הם רשאים להיכנס לגן עדן, אבל היא מגלה שהלבבות לא מתאזנים, היא מציעה להם לעזור אחד לשני לגלות איזה זכרונות נסתרים יש להם שגורמים להם לחוסר האיזון, לאחר שנתקל בחדר מלא בפושעים שמארק הרג בהוראת ח'ונסו, סטיבן נכנס לזיכרון שבו מארק הקטן ואחיו הקטן רנדל נלכדו במערה מוצפת, מה שהוביל לכך שרנדל טבע למוות, ואמו של מארק צעקה עליו במהלך השבעה והאשימה אותו במות אחיו, לאחר מכן מארק מראה לסטיבן כיצד הוא הפך לאוואטר של ח'ונסו, לפני שתא-ורת מודיעה להם שנשמות רבות מעולם החי נשפטות ונשלחות לעולם הבא לפני זמנן. מארק וסטיבן משכנעים את תא-ורת לעזור להם לחזור לעולם החי כדי לעצור את הארו, והיא מנווטת את הסירה לעבר שערי אוסיריס, "ד"ר הארו" משכנע את מארק שהוא חייב להיפתח לגמרי לסטיבן. ומארק מודה באי רצון שהוא יצר את סטיבן ללא ידיעתו כתוצאה מההתעללות של אמו. אמם מתה אך מארק לא הסכים להגיע לשבעה, וסטיבן משלים עם כך כשהכחיש את זה שאמם מתה. אבל המאזניים שלהם עדיין לא מצליחות להתאזן. מה שגורם לסירה מותקפת על ידי רוחות עוינות. הם נלחמים נגד הרוחות, אבל סטיבן נופל מהסיפון ונאכל על ידי הדואת. לאחר מכן, המאזניים מאוזנים, ומארק מוצא את עצמו בשדה הקנים. 6 Gods and Monsters  אלים ומפלצות  מוחמד דיאב  סיפור: דניאל אימאן וג'רמי סלייטרתסריט: ג'רמי סלייטר, פיטר קמרון וסאבּיר פירזאדה  4 במאי 2022הרו הורג את האווטארים של שאר האלים המצריים ומשחרר את אמות, ליילה מוצאת את האושבטי של ח'ונסו ומשחררת אותו. מארק מסרב להישאר בשדה הקנים וחוזר לדאות להציל את סטיבן. בעזרת טאוורת הם בורחים דרך שערי אוסיריס, ומתעוררים בגוף שלהם, ח'ונסו מתחבר אליהם מחדש ומחזיר להם את הכוחות, ליילה מגלה שאמות יכול לחזור להיות כלוא בעזרת כמה אווטארים, אז היא מסכימה להפוך לאווטאר זמני של תא-ורת, הם מצטרפים כולם לקרב נגד הארו ואמות. הארו גובר על סטיבן ומארק אבל הם חווים אובד-הכרה-זמני נוסף וגילו שהם הביסו את הארו, מארק וליילה כולאים את אמות בתוך הגוף של הארו, וח'ונסו מפציר במארק להרוג את הארו ואמות, מארק מסרב ודורש ממנו לשחרר אותו ואת סטיבן, סטיבן-מארק מוצאים עצמם בביתם.
בסצנת אמצע-הכתוביות, הארו נהרג על ידי אישיות נוספת של סטיבן-מארק שנקראת ג'ייק לוקלי, שעדיין עובד אצל ח'ונסו.

הפקה
ממוזער|שמאל|200px|כרזת המיני-סדרה הרשמית.
פיתוח
באוקטובר 2006, חברו אולפני מארוול לחברת ההפקות "No Equal Entertainment" על מנת להפיק סדרת טלוויזיה בלייב אקשן שתתמקד בדמותו של גיבור-העל מון נייט. נכון לשנת 2008, אולפני מארוול שכרו את התסריטאי ג'ון קוקסי לעבודה על פיתוח הסדרה, אך לבסוף תוכניותיה של האולפנים להפיק את הסדרה לא יצאו לפועל ונגנזו. היוצר ג'יימס גאן, התסריטאי והבמאי של סרטי "שומרי הגלקסיה" של אולפני מארוול, חשף במהלך ריאיון בינואר 2017 שהוא הציע לאולפנים להפיק סרט על דמותו של מון נייט, אך לא הספיק לשקוד על פיתוח הפרויקט. באפריל 2018, נשיא אולפני מארוול, קווין פייגי, אישר שחלק מתוכניותיו עבור עתידה של היקום הקולנועי של מארוול כוללות את הצגת דמותו של מון נייט, אך הטיל ספק שהדבר יתאפשר בעתיד הקרוב.

באוגוסט 2019, הודיעו אולפני מארוול בכנס D23 כי מיני-סדרה שתבוסס על דמותו של מון נייט נמצאת בפיתוח עבור "דיסני+". בנובמבר 2019, היוצר והתסריטאי ג'רמי סלייטר נשכר לעבודה על פיתוח וכתיבת מיני-הסדרה. באוקטובר 2020, הבמאי מוחמד דיאב נשכר למלאכת הבימוי, ואילו בינואר 2021, נודע שצמד הבמאים ג'סטין בנסון ואהרון מורהד יביימו חלק מהפרקים. מיני-הסדרה עתידה לכלול שישה פרקים בני 40–50 דקות. בפברואר 2021, פייגי הצהיר כי חלק מהסדרות שלהם, כמו "שי-האלק: עורכת דין בשירות החוק" ו"מון נייט", תוכננו בצורה שתאפשר למפיקים להפיק להן עונות עתידיות פוטנציאליות, בניגוד לסדרות כמו "וונדה-ויז'ן", אשר פותחו והופקו במטרה להוביל לסרטים עלילתיים ביקום הקולנועי.

כתיבה
160px|ממוזער|אוסקר אייזק, המגלם את דמותו של מארק ספקטור / מון נייט ואת דמותו של סטיבן גרנט / מר נייט.
יוצר מיני-הסדרה, ג'רמי סלייטר, יחד עם התסריטאי בו דמאיו, אמונים על כתיבת התסריט. במהלך כנס יום המשקיעים השנתי של דיסני, פייגי השווה את מיני-הסדרה לזיכיון "אינדיאנה ג'ונס" מבחינת נוכחות חקר האגיפטולוגיה בעלילתה, והצהיר שנושא הפרעת הזהות הדיסוציאטיבית ממנה ספקטור סובל תהווה "היבט ייחודי" עבור מיני-הסדרה.

ליהוק
באוקטובר 2020, נודע על כניסתו של אוסקר אייזק להליכי משא ומתן על גילום דמותו של מארק ספקטור, ובינואר 2021, דבר ליהוקו אושר רשמית הכתב ריצ'רד ניובי מ"הוליווד ריפורטר" ציין כי תפקידיו האחרונים של אייזק על המסך עשויים למשוך למיני-הסדרה את קהל הצופים שאינו מכיר את הדמות, וכי מוצאו הלטיני יכול לאפשר את בחינת נושא האמונה גם מנקודות מבט שונות, ולא רק מנקודת מבט יהודית כמו שנעשה בקומיקס. בינואר 2021, אושר ליהוקה של מיי קלמאווי לתפקיד מרכזי שטרם פורסם, וליהוקו של אית'ן הוק לדמותו של הנבל הראשי. על ליהוקו, הוק אמר כי הוא הסכים להצטרף להפקת המיני-סדרה על סמך המקום שהוא מרגיש שבו קריירת המשחק נמצאת כרגע, ובשל מעורבותם של אייזק ודיאב בהפקה. לדבריו, הוא נהנה מחופש היצירה שהגיע עם הפקת המיני-סדרה, המספרת סיפור שפחות מוכר לקהל.

צילומים
צילומי המיני-סדרה החלו ב-30 באפריל 2021 בבודפשט, הונגריה, לאחר שאייזק השלים את צילומי המיני-סדרה "תמונות מחיי נישואין" והסתיימו ב-14 באוקטובר 2021. עד אמצע נובמבר, הסתיימו צילומי ההשלמה. פרקי הסדרה בוימו על ידי דיאב, בנסון ומורהד וצולמו על ידי הצלם גרגורי מידלטון. צילומים נוספים התקיימו גם באטלנטה, ג'ורג'יה, בריטניה ולוס אנג'לס, קליפורניה. במקור, הצילומים התעתדו להתחיל באמצע שנת 2020 ולאחר מכן נדחו ל-16 בנובמבר 2020 והתעתדו להתקיים למשך 26 שבועות, אך שוב נדחו בעקבות התפרצות מגפת הקורונה.

הפצה
המיני-סדרה עלתה לשידור בשירות "דיסני+" ב-30 במרץ 2022, והיא כוללת שישה פרקים ומהווה חלק מהשלב הרביעי ביקום הקולנועי של מארוול.

עתיד
בנובמבר 2019, פייגי הצהיר כי דמותו של מון נייט תופיע בסרטים עתידיים של היקום הקולנועי לאחר שידור המיני-סדרה.

קישורים חיצוניים



הערות שוליים

קטגוריה:דיסני+: תוכניות וסדרות
קטגוריה:היקום הקולנועי של מארוול: סדרות טלוויזיה
קטגוריה:היקום הקולנועי של מארוול
קטגוריה:סדרות דרמה אמריקאיות
קטגוריה:סדרות טלוויזיה המבוססות על קומיקס
קטגוריה:סדרות פעולה אמריקאיות
קטגוריה:סדרות טלוויזיה אמריקאיות שעלו לשידור בשנת 2022